Esimese päeva vedelesime rannas ja muudkui päevitasime. Salang on umbes kilomeetri pikkuse rannaäärega küla. Küla läbib ainult üks pooleteist meetri laiune peatee ja paar  üksikut ummiktänavat mõne öömaja juurde. Kolmveerand ranna äärest on kivine ja ujumatu. Ühe kolmandiku ulatuses on see eest ilus valge liiv, palmid ja läbipaistev helesinine vesi. Saar on väga populaarne suvituskoht just kohalike ja Singapuri elanike osas. Valgeid turiste on, aga mitte hordide kaupa. Valged käivad rohkem põhjas Langkawil.